Telugu keel

Telugu keel (తెలుగు) on lõunakeskdraviidi keel, mida räägitakse peamiselt Indias Andhra Pradeshi osariigis, kus see on ametlikuks keeleks. Ametliku keelena räägitakse Telugu keelt ka Puducherry liiduterritooriumil, Andamani ja Nicobari saartel. Kõneleijaid leidub ka Bahreinis, Kanadas, Singapuris, Ameerika Ühendriikides ja veel mitmes riigis. Teise keelena räägib 5 000 000 inimest. Telugu keel on kolmeteistkümnes maailma räägituimate keelte hulgas . Esimesed pealiskirjad, mis sisaldasid telugu keelt, pärinevad aastast 400 e.m.a. Esimene pealiskiri, mis on läbinisti telugu keeles on pärit aastast 575. Mõlemad leiti tänapäeva Andhra Pradeshi aladelt. Telugu keeles on 16 täishäälikut, millest igaühel on iseseisev vorm ja diakriitiline vorm. Täishääliku diakriitilisi vorme kasutatakse koos kaashäälikutega, et luua silpe. Täishääliku iseseisvat vormi kasutatakse, kui täishäälik on kas silbi või sõna esimene täht või esineb iseseisvana. Telugu keeles on 41 kaashäälikut. Kui kaashäälikud esinevad koos, siis nad ühinevad kirjapildis. Lisaks sellele on telugu keeles 4 diakriitilist märki, millel on erinevad funktsioonid (nasaalne hääldamine, hääletu hinge sõna lõpus jne). Need lisanduvad tähtedele nagu tavalised rõhumärgid. Telugu keele sõnajärg on alus – sihitis – öeldis (SOV). Kui esinevad vaid alus ja öeldis, siis järjekorras alus ja öeldis. Kui aga esinevad vaid sihitis ja öeldis, siis on enne sihitis ja siis öeldis. Telugu keeles eristatakse ainsust ja mitmust. Mitmust kasutatakse ka rääkimisel vanemate inimestega austuse märgiks. Sõnad "jumal" (Bhavantudu), "päike" (sUryuDu), "maa" (bhUumi) ja "kuu" (caNdruDu) on alati ainsuses. Telugu keeles on kolm sugu (naissugu, meessugu ja kesksugu, nagu ka saksa keeles või ladina keeles). Telugu keeles on 7 käänet: nominatiiv ehk nimetav, akusatiiv ehk sihitav, genitiiv ehk omastav, daativ, vokatiiv (kääne kutsumiseks), instrumentaal ja lokatiiv. Telugu keeles kasutatakse tagasõnu, mis samuti käänduvad. Telugu keeles kasutatakse morfoloogilist protsessi, et sõnu ühendades moodustada keerulisi sõnu. Seda protsessi nimetatakse sandhiks. Nt Shankara + Abharanam = shankarbhranamu. Esineb väga palju erinevaid sandhi tüüpe. Telugu keeles on kasutusel nii telugu kiri kui ka Braille kiri. Telugu kiri tuleneb braahmi kirjaviisist. Pratipattisvatvamula visyamuna mānavulellarunu janmataḥ svataṁtrulunu samānulunu naguduru. Vāru vivēdanāṁtaḥkaraṇa saṁpannulaguṭacaē parasparamu bhrātṛbhāvamutō vartiṁpavalayunu. Tõlge: Kõik inimesed sünnivad vabade ja võrdsetena oma väärikuselt ja õigustelt. Neil on mõistus ja südametunnistus ning nende suhtumist üksteisesse peaks kandma vendluse vaim (ÜRO Inimõiguste ülddeklaratsiooni 1. artikkel). Arvsõnad üks kuni kümme telugu keeles: üks – okati kaks – rendu kolm – moodu neli – naalugu viis – aidhu kuus – aaru seitse – eedu kaheksa – enimidhi üheksa – thommidhi kümme – padi Kuigi telugu keeles on oma numbrisüsteem, kasutatakse peamiselt araabia numbreid. Telugu keeles kasutatakse koma ja punkti asemel /, //. Tänapäeval kasutatakse aga pigem inglise keelest laenatud kirjavahemärke. Telugu keeles lõpeb enamik sõnu täishäälikuga. Vanas telugu keeles lõppesid kõik sõnad täishäälikutega, kuid tänapäeval lõpevad mõned sõnad ka m, n, y või w-ga. http://www.ethnologue.com/language/tel%7C Aeg: 30.10.13 http://www.ethnologue.com/statistics/size%7C Aeg: 30.10.13 https://web.archive.org/web/20140328050410/https://telugubasha.net/en/history#general | Aeg: 22.11.13 http://en.wikipedia.org/wiki/Telugu_alphabet%7C Aeg: 30.10.13 http://wals.info/languoid/lect/wals_code%7C[alaline kõdulink] Aeg: 30.10.13 http://en.wikipedia.org/wiki/Telugu_Grammar%7C Aeg: 30.10.13 http:/www.omniglot.com/writing/telugu.htm| Aeg: 30.10.13 http://en.wikipedia.org/wiki/Telugu_language%7C Aeg: 30.10.13 telugu - inglise - telugu veebisõnastik telugu keele õppimine internetis